 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መበል 23 ዓመት ዝኽሪ ኮሞሮስ ካብ ነፋሪት ወዲቖም ዝደሓኑ ኤርትራዊ 23 ሕዳር 2017 ዝተመሓየሸ 24 ሕዳር 2019 ምንጪ ስእሊ, YouTubeNaked Science መግለጺ ስእሊ, ብ 23 ሕዳር 1996 ኣብ ደሴት ኮሞሮስ ዝወደቐት ነፋሪት ቅደሚ ዕስራን ሰለስተን ዓመት ልክዕ ከምዛ ትማሊ 23 ሕዳር 1996 ብምኽንያት ስራሕ ኣብ ናይሮቢ ኬንያ ካብ ዝነብራ በዓልቲ ቤቶምን ደቆምን ተፈልዮም ኣብ ኣስመራ ዝጸንሑ ኣቦይ ኣስመላሽ ስብሃቱ ንቤቶም ክምለሱ ኣብ ነፋሪት መገዲ ኣየር ኢትዮጵያ ቦይንግ 767 ቲኬት ዓደጉ ቀዋሚ ዓሚል እቲ መገዲ ኣየር ስለዝነበሩ እምበር እታ ነፋሪት መሊኣ ስለዝነበረት ኣብ ኪዮስኪታት መሻይጦ ትኬት ቦታ ኣይነበረን ዓሚልነቶም ጠቒሙዎም ግን ኣብታ ዝደለዩዋ ዕለት ቦታ ስለዝረኸቡ ቅድሚ በረራ ኣብ መዓርፎ ነፈርቲ ቦሌ ተረኽቡ ንቡር መስርሕ ምጽራይ መንነትን ጉዳይ ሚዛንን ዝወድኡ ገያሾ ናብታ ነፋሪት ክድይቡ ምስተሰርዑ እቶም ኣቦ ንነዊሕ ግዝያት ዘይረኣዩዎ ኣብ ጎንደር ዝፈልጡዎ ዝፈትዉዎ ዓርኮም ረኸቡ እቲ ኣጋጣሚ ኣዚዩ ስለዘሐጎሶም ከኣ ክሳብ ናይሮቢ ዝኣትዉ እናዕለሉ መታን ክኸዱ ኣብ ዳሕረዋይ ሸነኽ እታ ነፋሪት ምስ ዓርኮም ስፍራ ሒዛ ምስ ዝነበረት ሰበይቲ ቦታ ተቐያይሮም ብዝሓለፈ ህይወቶም ከዕልሉ ብሓንሳብ ኮፍ በሉ ሓቅታት ብዛዕባ ሓደጋ ነፋሪት መገዲ ኣየር ኢትዮጵያ ኣስከሬን ግዳያት ሓደጋ ነፋሪት ኢትዮጵያ ነናብ ሃገሮም ይለኣኽ ኣሎ ኣብ ጎማ ነፋሪት ተሓቢኡ ካብ ኬንያ ዓዲ እንግሊዝ ክበጽሕ ዝፈተነ እንተኾን ነዊሕ ከይከዱ ኣስታት ናይ ድሕሪ 20 ደቓይቕ በረራ ሽዑ 11 ሰባት ምዃኖምን ተተኳሲ ከምዝሓዙን ዘፈራርሑ ጨወይቲ ንፓይሎት እታ ነፋሪት ናብ ኣውስትራልያ ከቕንዕ ኣዘዙዎ ብመጉልሕ ድምጺ እታ ነፋሪት ገይሮም ከኣ ነብሲ ወከፍ ሰብ ካብ ኮፍ ዝበለሉ ከይንቀሳቐስ ዝኾነ ሰብ ክጻብኦም እንተፈቲኑን መራሕታ ነፋሪት ትእዛዞም እንተዘይኽቢሩን እቲ ከም ቦምባ ኣምሲሎም ዝሓዝዎ ነገር ክፍንጅሩዎ ምዃኖም ብምፍርራሕ ነቶም ገያሾ ኣጨነቑዎም ምንጪ ስእሊ, Eden መግለጺ ስእሊ, ኣቶ ኣስመላሽ ስብሃቱ ኣብ ፀጋም ብድሕሪት ኣብታ ነፋሪት ፓይለት ተሓጋገዚኡን ኣሳሰይቲ በረራን ዝርከብዎም ደቂ 36 ሃገራት ብድምር 175 ሰባት እዮም ነይሮም እቶም ዝተረበሹ ጨወይቲ ነቲ ተሳፋሪ ብመጉልሕ ደምጽን ኣሎና ብዝበሉዎ ናይ ሐሶት ቦምባታትን ድሂሎም ነቲ ፓይለት ነታ ነፋሪት ናብ ኣውስትራልያ ከቕንዓ ይጭቕጭቕዎ ነበሩ እቲ ፓይለት መገሽኡ ንናይሮቢ ስለዝኾነ እትረፍ ንአውስትራልያ ለይትን መዓልትን ልዕሊ 10 ሰዓት ዘብርር ነዳዲ ከምዘይበሉ እኳ እንተሓበሮም ኣይሰምዕዎን ይኹን እምበር ደቡባዊ ገማግም ኣፈሪቃ ሒዙ ብምስጢር ኣብ ኣህጉራዊ መዓርፎ ነፈርቲ ልዑል ስዒድ ኢብራሂም ኣብ ደሴት ግራንደ ኮሞሮ ክዓልብ እኳ እንተፈተነ እቶም ጨወይቲ ስለዝዓናቐፉዎ ዕምቆት ኣብ ዘይብሉ ገማግም ባሕሪ ክዓልብ ተገዲዱ ቦይንግ ዝሰኣኖ እምነት ክምልስዶ ይኸውን? 